Parela (Turin)

Parela (Parella an italian) a l'é un quarté dla Circoscrission 4 ëd Turin, ant la periferìa òvest dla sità.
A l'é limità: 

 a sud da cors Fransa (finagi con Podëstrà)
 a est da cors Lecce e via Zumaglia (finagi con Camp-ëd-Dòj)
 a nòrd da Cors Regina Margherita (finagi con Vallëtte e Lusent)
 a òvest dal comun ëd Colegn

 Stòria 
Sò nòm a ven da n'antica cassin-a, ch'a l'era tra via Servais, via Gravere, cors Monte Grappa, andoa ancheuj a-i é ël Senter Civich dla Circoscrission 4. 

La cassin-a as ciamava parej përché a l'era stàita catà dai marchèis dël comun ëd Parela, ant ël Canavèis.
miniatura|Arch d'intrà ëd Cassin-a Parela
Durant j'agn '20 dël '900 ël quartié a logiava diverse asiende, dzortut ant ël setor mecànich, ch'a l'han storzà la coltura paisan-a dla zòna e dësblà tante tra le cassin-e ch'a-i ero.

Ancheuj la borgià a l'é dzortut residensial.

 Leu d'anteress 

 Tesoriera
 Cesa dla Visitassion
 Parch dla Pëlarin-a

miniatura|Cesa dla Visitassion
miniatura|Vila La Tesoriera

Categorìa:Turin
Categorìa:Quarté ëd Turin